O‘zbekiston yoshlar ittifoqining faol a’zolariga oliy ta’lim muassasalariga kirishda imtiyozlar berish to‘g‘risida

O‘zbekiston Respublikasi Prezidentining “O‘zbekiston yoshlar ittifoqi faoliyatini takomillashtirishga doir kompleks chora-tadbirlar to‘g‘risida” 2017-yil 18-iyuldagi PQ-3138-son qarori ijrosini ta’minlash hamda O‘zbekiston yoshlar ittifoqi tizimida ko‘p yillik mehnat stajiga ega bo‘lgan fidoyi, tabiiy yetakchilik qobiliyatini namoyon etgan, vatanparvar, yurt kelajagiga daxldorlikni his qiladigan, mehnatsevar va boshqa insoniy fazilatlar egasi bo‘lgan yoshlarni qo‘llab-quvvatlash tizimini yanada takomillashtirish maqsadida Vazirlar Mahkamasi qaror qiladi:
 1. Quyidagilar:
 O‘zbekiston yoshlar ittifoqining faol a’zolariga oliy ta’lim muassasalariga imtiyozli qabul qilish bo‘yicha tavsiyanomalar (keyingi o‘rinlarda tavsiyanomalar deb ataladi) berish tartibi to‘g‘risida nizom 1-ilovaga muvofiq;
 O‘zbekiston yoshlar ittifoqining faol a’zolarini oliy ta’lim muassasalariga imtiyozli qabul qilish uchun tavsiyanomalar berish masalalarini ko‘rib chiquvchi respublika komissiyasi (keyingi o‘rinlarda respublika komissiyasi deb ataladi) tarkibi 2-ilovaga muvofiq tasdiqlansin.
 3. Belgilab qo‘yilsinki:
 tavsiyanomalar O‘zbekiston yoshlar ittifoqi tizimidagi sardorlarga, boshlang‘ich tashkilotlardagi yo‘nalish yetakchilariga, ikki yillik mehnat stajiga ega bo‘lgan fidoyi yoshlarga beriladi;
 tavsiyanomalarga ega bo‘lgan yoshlar O‘zbekiston Respublikasi ta’lim muassasalariga o‘qishga qabul qilish bo‘yicha davlat komissiyasi qaroriga asosan doimiy yashash joyidagi oliy ta’lim muassasalarining pedagogika ta’lim yo‘nalishlariga tanlovdan tashqari test sinovlarisiz va kasbiy (ijodiy) imtihonlarsiz davlat grantlari asosida qabul qilinadi;
 tavsiyanomalar Qoraqalpog‘iston Respublikasi, viloyatlar va Toshkent shahrining bir nafardan (jami 14 nafar) yoshlariga taqdim etiladi;
 tanlovlarni to‘g‘ri va adolatli o‘tkazishga tegishli tuman (shahar), hududiy hamda respublika komissiyalari mas’uldir.
 4. Respublika komissiyasi bir oy muddatda:
 Respublika komissiya va uning hududiy hamda tuman (shahar) komissiyalarining reglamentini;
 nomzodlarni baholash tartibini ishlab chiqsin va tasdiqlasin.
 5. O‘zbekiston Respublikasi Vazirlar Mahkamasining 2017-yil 20-iyundagi 393-son qarori (O‘zbekiston Respublikasi QT, 2017-y., 25-son, 545-modda) bilan tasdiqlangan Oliy ta’lim muassasalarining bakalavriatiga talabalarni o‘qishga qabul qilish tartibi to‘g‘risida nizomga 3-ilovaga muvofiq o‘zgartirish va qo‘shimchalar kiritilsin.
 6. Mazkur qarorning bajarilishini nazorat qilish O‘zbekiston Respublikasi oliy va o‘rta maxsus ta’lim vaziri I.U. Madjidov, O‘zbekiston yoshlar ittifoqi Markaziy Kengashi raisi Q.Q. Quranbayev zimmasiga va Vazirlar Mahkamasining Ta’lim, ilm-fan va yoshlar siyosati masalalari axborot-tahlil departamentiga yuklansin.
 1. Ushbu Nizom O‘zbekiston yoshlar ittifoqining faol a’zolariga oliy ta’lim muassasalariga imtiyozli qabul qilish bo‘yicha tavsiyanomalar berish tartibini belgilaydi.
 2. Ushbu Nizomda quyidagi asosiy tushunchalardan foydalaniladi:
 nomzod — Yoshlar ittifoqi tizimidagi sardor, boshlang‘ich tashkilotlardagi yo‘nalish yetakchisi, ikki yillik mehnat stajiga ega bo‘lgan fidoyi yoshlar;
 tavsiyanomalar — respublika komissiyasi tomonidan tanlovda g‘olib nomzodlarni oliy ta’lim muassasalariga imtiyozli qabul qilish uchun O‘zbekiston Respublikasi ta’lim muassasalariga o‘qishga qabul qilish bo‘yicha davlat komissiyasiga taqdim etiladigan hujjat;
 tanlov — nomzodlar o‘rtasida ularning doimiy yashash joyidagi oliy ta’lim muassasalarining pedagogika ta’lim yo‘nalishlariga tanlovdan tashqari test sinovlarisiz va kasbiy (ijodiy) imtihonlarsiz davlat grantlari asosida qabul qilish bo‘yicha tavsiyanomalar olish uchun tuman (shahar), hududiy va respublika bosqichlarida o‘tkaziladigan jarayon; 
 respublika komissiyasi — O‘zbekiston yoshlar ittifoqining faol a’zolarini oliy ta’lim muassasalariga imtiyozli qabul qilish uchun tavsiyanomalar berish masalalarini ko‘rib chiquvchi komissiya;
 hududiy komissiya — ushbu Nizomga 1-ilovaga muvofiq namunaviy tarkibda shakllantirilgan, O‘zbekiston yoshlar ittifoqining faol a’zolarini oliy ta’lim muassasalariga imtiyozli qabul qilish uchun tavsiyanomalar berish masalalarini ko‘rib chiquvchi komissiya;
 tuman (shahar) komissiyasi — ushbu Nizomga 2-ilovaga muvofiq namunaviy tarkibda shakllantirilgan, O‘zbekiston yoshlar ittifoqining faol a’zolarini oliy ta’lim muassasalariga imtiyozli qabul qilish uchun tavsiyanomalar berish masalalarini ko‘rib chiquvchi komissiya.
 3. Nomzodlar quyidagi toifalar bo‘yicha tavsiyanomaga ega bo‘lishi mumkin:
 a) Yoshlar ittifoqining sardorlari;
 b) Yoshlar ittifoqining boshlang‘ich tashkilotlaridagi yo‘nalish yetakchilari;
 v) Yoshlar ittifoqi tizimida ikki yillik mehnat stajiga ega bo‘lgan fidoyi yoshlar.
 4. Tavsiyanoma faqat taqdim etilgan yil uchun amal qiladi.
 5. Tavsiyanomalar O‘zbekiston Respublikasida joylashgan xorijiy oliy ta’lim muassasalariga tatbiq etilmaydi.
 6. Respublika, hududiy va tuman (shahar) komissiyalarining ishchi organi Yoshlar ittifoqining tegishli kengashlari hisoblanadi.
 7. Nomzodlarga tavsiyanomalar berish bo‘yicha tanlov ushbu Nizomga 3-ilovaga muvofiq sxemaga binoan o‘tkaziladi.
 8. Tanlovlarni o‘tkazish bo‘yicha tuman (shahar) va hududiy komissiyalar faoliyati respublika komissiyasi tomonidan muvofiqlashtiriladi.
 9. Nomzodlar tavsiyanomaga ega bo‘lish uchun quyidagi uch bosqichda saralab olinadi:
 1-bosqich — O‘zbekiston Respublikasining tuman va shaharlarida tuman (shahar) komissiyasi tomonidan amalga oshiriladi.
 2-bosqich — Qoraqalpog‘iston Respublikasi, viloyatlar markazlari va Toshkent shahrida hududiy komissiya tomonidan amalga oshiriladi.
 3-bosqich — yakuniy bosqich bo‘lib, respublika komissiyasi tomonidan amalga oshiriladi.
 10. Nomzod tanlovlarda ishtirok etish uchun o‘z hududidagi tuman (shahar) komissiyasiga ushbu Nizomning 3-bandiga muvofiq quyidagi hujjatlarni taqdim etadi:
 a) tuman (shahar) komissiyasi raisi nomiga ariza;
 b) umumiy o‘rta ta’lim (11-sinf negizida) yoki o‘rta maxsus, kasb-hunar ta’limi muassasasini tugatganligi haqidagi hujjat hamda baholar ko‘rsatilgan ilovaning nusxalari;
 v) ta’lim muassasasidan bitiruvchi o‘quvchi ekanligi to‘g‘risida ma’lumotnoma (ma’lumotnomada oxirgi ikki yilda fanlardan olgan baholari ko‘rsatiladi);
 yo) mehnat daftarchasining nusxasi (ish staji mavjud bo‘lsa);
 j) Yoshlar ittifoqi tizimida erishgan natijalarini tasdiqlovchi hujjatlarning (diplom, sertifikat, faxriy yorliq va boshqa hujjatlar) nusxalari.
 Nomzodlardan mazkur bandda ko‘rsatilmagan boshqa hujjatlarni talab qilish taqiqlanadi.
 11. Hujjatlar har yili 1-martdan 25-martgacha tuman (shahar) komissiyasi tomonidan ushbu Nizomning 10-bandida ko‘rsatib o‘tilgan ro‘yxat bo‘yicha qabul qilinadi.
 Ariza beruvchiga hujjatlar qabul qilingan sana qo‘yilgan tilxat topshiriladi.
 Ariza murojaatlarni ro‘yxatga olish jurnalida ro‘yxatdan o‘tkaziladi.
 12. Tuman (shahar) komissiyasi har yili 15-aprelgacha nomzodlar orasidan eng munosiblarini tanlash uchun respublika komissiyasi tomonidan tasdiqlangan baholash tartibiga muvofiq tanlov o‘tkazadi.
 Tuman (shahar) komissiyasi tanlov yakunlariga ko‘ra, ushbu Nizomning 3-bandida nazarda tutilgan har bir toifa bo‘yicha bittadan — jami 3 nafar g‘olib nomzod hujjatlarini tanlov yakunlangandan so‘ng ikki kun ichida hududiy komissiyaga yuboradi.
 13. Hududiy komissiya har yili 30-aprelgacha tegishli tuman (shahar) komissiyalari tomonidan yuborilgan nomzodlar orasidan eng munosiblarini tanlash uchun respublika komissiyasi tomonidan tasdiqlangan baholash tartibiga muvofiq tanlov o‘tkazadi.
 Hududiy komissiya tanlov yakuni bo‘yicha ushbu Nizomning 3-bandida nazarda tutilgan har bir toifa bo‘yicha bittadan — jami 3 nafar g‘olib nomzod hujjatlarini tanlov yakunlangandan so‘ng ikki kun ichida respublika komissiyasiga yuboradi.
 14. Respublika komissiyasi har yili 15-maygacha hududiy komissiya tomonidan taqdim etilgan nomzodlar orasidan eng munosiblarini aniqlash va tavsiyanoma berish uchun tanlov o‘tkazadi.
 15. Tanlovda nomzodning Yoshlar ittifoqi tizimida erishgan yutuqlari, tizim rivojiga qo‘shgan hissasi, shuningdek, uning tabiiy yetakchilik qobiliyati va fidoyiligiga alohida e’tibor qaratiladi.
 16. Respublika komissiyasi tanlov natijalariga ko‘ra Qoraqalpog‘iston Respublikasi, viloyatlar va Toshkent shahrining bir nafardan (jami 14 nafar) eng munosib yoshlar ro‘yxatini tasdiqlaydi hamda 10 kun muddatda O‘zbekiston Respublikasi ta’lim muassasalariga o‘qishga qabul qilish bo‘yicha davlat komissiyasiga taqdimnoma kiritadi.
 17. Nomzod komissiyalar qaroridan norozi bo‘lgan taqdirda tegishliligi bo‘yicha yuqori turuvchi komissiyaga tanlov natijalari e’lon qilingan kundan boshlab uch kun ichida shikoyat qilish huquqiga ega.
 Nomzod tomonidan berilgan shikoyat tegishli komissiya tomonidan bir kun ichida ko‘rib chiqilishi lozim.
 18. Ushbu Nizom talablarining buzilishida aybdor bo‘lgan shaxslar qonunchilik hujjatlarida belgilangan tartibda javob beradilar.
 1. Qoraqalpog‘iston Respublikasi Jo‘qorg‘i Kengesi Raisi, viloyatlar va Toshkent shahri hokimlari, Komissiya raisi. 
 2. O‘zbekiston yoshlar ittifoqining Qoraqalpog‘iston Respublikasi, viloyatlar va Toshkent shahri kengashlari raislari, Komissiya raisi o‘rinbosari. 
 3. Qoraqalpog‘iston Respublikasi Vazirlar Kengashi Raisining, viloyatlar va Toshkent shahri hokimlarining Yoshlar siyosati, ijtimoiy rivojlantirish va ma’naviy-ma’rifiy masalalar bo‘yicha o‘rinbosarlari. 
 4. Qoraqalpog‘iston Respublikasi Vazirlar Kengashi Raisi o‘rinbosari — Oila va xotin-qizlar qo‘mitasi raisi, viloyatlar va Toshkent shahar hokimlari o‘rinbosarlari — oila va xotin-qizlar boshqarmalari boshliqlari.
 5. Qoraqalpog‘iston Respublikasi Xalq ta’limi vaziri, Toshkent shahri xalq ta’limi bosh boshqarmasi va viloyatlar xalq ta’limi boshqarmalari boshliqlari. 
 6. Qoraqalpog‘iston Respublikasi, viloyatlar va Toshkent shahri o‘rta maxsus, kasb-hunar ta’limi boshqarmalari boshliqlari. 
 7. Qoraqalpog‘iston Respublikasi, viloyatlar va Toshkent shahar yoshlar ishlari boshqarmalari boshliqlari. 
 8. Qoraqalpog‘iston Respublikasi Madaniyat vaziri, Toshkent shahri madaniyat bosh boshqarmasi va viloyatlar madaniyat boshqarmalari boshliqlari. 
 9. Qoraqalpog‘iston Respublikasi, viloyatlar va Toshkent shahri fuqarolarning o‘zini o‘zi boshqarish organlari faoliyatini muvofiqlashtirish bo‘yicha hududiy kengashlar raislarining birinchi o‘rinbosarlari. 
 10. Respublika Ma’naviyat va ma’rifat markazining Qoraqalpog‘iston Respublikasi, viloyatlar va Toshkent shahri bo‘limlari rahbarlari. 
 11. Tegishli hududdagi pedagogika yo‘nalishi mavjud bo‘lgan oliy ta’lim muassasasi rektori (1 nafar). 
 12. O‘zbekiston yoshlar ittifoqining Qoraqalpog‘iston Respublikasi, viloyatlar va Toshkent shahri kengashlari raislarining o‘rinbosarlari — “Kamalak” bolalar tashkiloti raislari. 
 1. Tuman (shahar) hokimi, Komissiya raisi. 
 2. O‘zbekiston yoshlar ittifoqi tuman (shahar) kengashi raisi, Komissiya raisi o‘rinbosari. 
 3. Tuman (shahar) hokimining Yoshlar siyosati, ijtimoiy rivojlantirish va ma’naviy-ma’rifiy masalalar bo‘yicha o‘rinbosari. 
 4. Tuman (shahar) hokimi o‘rinbosari — oila va xotin-qizlar bo‘limi boshlig‘i.
 5. Tuman (shahar) xalq ta’limi bo‘limi boshlig‘i. 
 6. Tuman (shahar) yoshlar ishlari bo‘limi boshlig‘i. 
 7. Tuman (shahar) madaniyat bo‘limi rahbari. 
 8. Tuman (shahar) fuqarolarning o‘zini o‘zi boshqarish organlari faoliyatini muvofiqlashtirish bo‘yicha kengash raisining birinchi o‘rinbosari. 
 9. Respublika Ma’naviyat va ma’rifat markazining tuman (shahar) bo‘limi rahbari. 
 10. O‘zbekiston yoshlar ittifoqi tuman (shahar) kengashi ta’lim muassasalaridagi yoshlar bilan ishlash bo‘yicha bosh mutaxassisi, “Kamalak” bolalar tashkiloti raisi. 
 23-bandda:
 quyidagi mazmundagi to‘rtinchi xatboshi qo‘shilsin:
 “O‘zbekiston yoshlar ittifoqining faol a’zolariga oliy ta’lim muassasalariga imtiyozli qabul qilish maqsadida tavsiyanomalar berish bo‘yicha respublika komissiyasi taqdimnomasi asosida O‘zbekiston Respublikasi ta’lim muassasalariga o‘qishga qabul qilish bo‘yicha davlat komissiyasining qarori bilan doimiy yashash joyidagi oliy ta’lim muassasalarining pedagogika ta’lim yo‘nalishlariga tanlovdan tashqari test sinovlarisiz va kasbiy (ijodiy) imtihonlarsiz davlat grantlari asosida qabul qilinadilar”;
 to‘rtinchi-beshinchi xatboshilar tegishli ravishda beshinchi-oltinchi xatboshilar deb hisoblansin.